శ్రీదివ్య. అందమైన పేరు. ఈ పేరు పెట్టుకున్న ఆ అమ్మాయి కూడా చాలా అందంగా ఉంటుంది. నటనలోనూ తిరుగులేదు. చేతిలో ఒకట్రెండు విజయాలు కూడా పడ్డాయి. అయితే ఈ అందమైన అమ్మాయికి తెలుగులో అవకాశాలు మాత్రం అనుకున్న స్థాయిలో లేవు. కారణం కూడా... తెలుగమ్మాయి కావడమే. అవును... మన చిత్రసీమలో తెలుగమ్మాయిలకు అవకాశాలు ఇవ్వరు. `నాకు టెల్గు కొంచె కొంచెం వచ్చు` అని హొయలు పోయే ముంబయి ముద్దుగుమ్మలే మన దర్శకులకు మేలు. వాళ్ళలో ఏం నచ్చుతుందో దర్శక నిర్మాతలకే తెలియాలి. అందుకే వేరే గత్యంతరం లేక తెలుగమ్మాయిలు పక్క భాషలపై దృష్టిపెడుతుంటారు. అక్కడ ప్రతిభ కనబరుస్తూ అవకాశాలు అందుకుంటూ ఉంటారు. మనం మాత్రం `తెలుగమ్మాయిలు చిత్ర పరిశ్రమల్లోకి రావడానికి ఆసక్తి చూపరు` అని కబుర్లు చెబుతూ కాలక్షేపం చేస్తూ ఉంటాం.
ప్రస్తుతం అచ్చమైన తెలుగు కథానాయికలు స్వాతి, బిందు మాధవి, శ్రీదివ్య... తమిళం, మళయాళ భాషల్లో రాణిస్తున్నారు. నిన్న మొన్ననే తమిళ చిత్ర పరిశ్రమలోకి అడుగుపెట్టిన శ్రీదివ్య అక్కడ చక్కటి ప్రతిభ కనబరుస్తోంది. `వడుత్త పడత వలిబార్ సంగం` అనే సినిమాతో ఇటీవల మరో విజయాన్ని తన ఖాతాలో వేసుకుంది. తాజాగా మరొక మంచి అవకాశాన్ని సొంతం చేసుకుంది. సంగీత దర్శకుడు జీవీ ప్రకాష్ కుమార్ సరసన నటించే అవకాశాన్ని సొంతం చేసుకుంది. ఆయన కథానాయకుడిగా `పెన్సిల్` అనే సినిమా తెరకెక్కుతోంది. మణి నాగరాజ్ ఈ సినిమాకి దర్శకత్వం వహిస్తున్నారు. పన్నెండో తరగతి చదువుకునే ఓ అమ్మాయి, ఓ అబ్బాయి మధ్య సాగే ప్రేమకథగా ఈ చిత్రం తెరకెక్కబోతోంది. ఇందులో కథానాయికగా మొదట ప్రియా ఆనంద్ ని ఎంచుకున్నారు. చివరి నిమిషంలో ఆమెను తప్పించి శ్రీదివ్యను ఎంపిక చేశారు.వచ్చే నెలలోనే ఈ సినిమా సెట్స్ పైకి వెళ్లబోతోంది. శ్రీదివ్య తెలుగులో `మనసారా`. `బస్ స్టాప్`, `మల్లెల తీరంలో సిరిమల్లె చెట్టు` తదితర సినిమాల్లో నటించింది.
sridivya. andamaina paeru. ee paeru pettukunna aa ammai kuudaa chala andamgaa untundi. natanaloonuu tiruguledu. chetilo okatrendu vijayaalu kuudaa paddai. ayithe ee andamaina ammayiki telugulo avakaasaalu maatram anukunna sthaayilo levu. kaaranam kuudaa... telugammaayi kavadame. avunu... mana chitraseemalo telugammaayilaku avakaasaalu ivvaru. enaaku telgu konche konchem vachhu ani hoyalu poye mumbai muddugummale mana darsakulaku melu. vaallalo yem nachutundo darsaka nirmaatalake teliyaali. anduke vere gatyantaram leka telugammaayilu pakka bhashalapai drushtipedutuntaaru. akkada pratibha kanabarustuu avakaasaalu andukuntu untaaru. manam maatram kitelugammaayilu chitra parisramalloki raavadaaniki aasakti chuuparu ani kaburlu chebutuu kalakshepam chestu untaam.
prastutam achchamaina telugu kathaanaayikalu swaati, bindu madhavi, sridivya... tamilam, malayaala bhaashallo raanistunnaaru. ninna monnane tamila chitra parisramaloki adugupettina sridivya akkada chakkati pratibha kanabarustondi. yevadutta padata valibar sangam ane sinimaatho iteevala maro vijayaanni tana khaataalo vesukundi. taajaagaa maroka manchi avakaasaanni sontam chesukundi. sangeeta darsakudu jeevi prakash kumar sarasana natinche avakaasaanni sontam chesukundi. aayana kathaanaayakudigaa nepensilli ane sinima terakekkutondi. mani nagaraj ee sinimaki darsakatvam vahistunnaaru. pannendo taragati chaduvukune oo ammai, oo abbai madhya saage premakathagaa ee chitram terakekkabotondi. indulo kathaanaayikagaa modata pria anand ni enchukunnaaru. chivari nimishamlo aamenu tappinchi sridivyanu empika chesaru.vache nelalone ee sinima sets paiki vellabotondi. sridivya telugulo emanasaram. ebus stapm, emallela teeramlo sirimalle chetti taditara cinemallo natinchindi.